OpenLLM-France/wikimedia huggingface dataset:
# Adsortzio

    Ez nahasi absortzioarekin.
Adsortzioa prozesu fisiko bat da, atomo, ioi edo molekula baten gasak, likidoak edo disolbatutako solidoak azalera kondentsatu bati itsastean gertatzen dena azalera horretan aldaketak eragin gabe; xurgapena, aitzitik, bolumen fenomeno bat da.
Beraz, adibide gisa, adsortzio prozesuan, kontaminatzaile disolbagarri bat uretik kanporatua izango da azalera solido baten kontaktuan jartzean.

## Erreferentziak

* ↑ (Ingelesez) The Brownfields and Land Revitalization Technology Support Center. .

## Kanpo estekak

* Datuak: Q180254
* Multimedia: Adsorption / Q180254
# Adstock (Quebec)

Adstock Quebeceko udalerri bat da, Kanadan. Chaudière-Appalaches eskualdean kokatuta dago, eta horren barruan dagoen Les Appalaches konderriko eskualde udalerria da.. 2011ko zentsoaren arabera 2,643 biztanle zituen 290.11 kilometro koadroko azaleran.

## Kanpo estekak

* Datuak: Q2825345
* Multimedia: Adstock, Quebec / Q2825345
# 2010eko Xilaba Bertsulari Xapelketa

2010eko Xilaba Bertsulari Xapelketa Xilaba Bertsulari Xapelketaren bigarren edizioa izan zen eta XXX leloa izan zuen. Xilaba izena izan zuen lehen aldiz, XI-beroa, LA-purdi eta BA-xenafarra irudikatuz. Irailaren 18 eta azaroaren 13 bitartean ospatu zen. 19 bertsolarik hartu zuten parte eta hiru kanporaketa, bi finalaurreko eta finala ospatu ziren. Finala Donibane Lohizuneko Jai-Alai Pilotalekuan ospatu zen azaroaren 13an eta Amets Arzallusek bere bigarren txapela jantzi zuen.

## Parte-hartzaileak

| Bertsolariak Amets Arzallus (2010eko txapelduna) Sustrai Colina (2010eko bigarrena) Miren Artetxe (2010eko hirugarrena) Maddalen Arzallus (2010eko laugarrena) Mixel Aire Xalbador II Odei Barroso Ximun Cazaubon Ramuntxo Christy Txomin Elosegi Ekhi Erremundegi Joanes Etxebarria Gillen Hiribarren Bixente Hirigarai Patxi Iriart Bixente Luku Mattin Luku Maindi Murua Xumai Murua Kristiñe Txoperena Eneritz Zabaleta | Gai jartzaileak Maurice Agerretche Lierni Elorza Joana Itzaina Txato Renteria Pantxika Solorzano | Epaileak Joakin Arregi Eneko Bidegain Jon Garmendia Beñat Soulé Asier Ibaibarriaga |

## Finala
### Donibane Lohizune

Finala Donibane Lohizuneko Jai-Alai Pilotalekuan ospatuko zen azaroaren 13ko 17:00etan. Mixel Itzainak jantzi zion txapela Amets Arzallus irabazleari.

## Erreferentziak

* ↑ XILABA 2010 — Euskal kultur erakundea. (Noiz kontsultatua: 2017-06-14).

## Kanpo estekak

* Datuak: Q31188462
# 2010eko Saltako lurrikara

2010eko Saltako lurrikara 2010eko otsailaren 27ko goizaldean, goizeko 16:45etan Argentinan egondako lurrikara izan zen. Epizentroa, Salta hiritik hogei kilometrora kokatu zen 24°35′16.8″S 65°25′55.2″W﻿ / ﻿24.588000°S 65.432000°W﻿ / -24.588000; -65.432000koordenatuetan, eta Richter eskalan 6,3 gradukoa izan zen
Lurrikarak bi hildako eragin zituen.

## Erreferentziak

* ↑ http://earthquake.usgs.gov/earthquakes/recenteqsww/Quakes/us2010tfc3.php
* ↑ https://web.archive.org/web/20100301193029/http://www.clarin.com/diario/2010/02/28/elmundo/i-02149382.htm Salta también sufrió un fuerte sismo: hay 2 muertos y 4 heridos Clarín egunkariko albistea.

## Ikus, gainera

* 2010eko Txileko lurrikara

## Kanpo estekak

* (Ingelesez) Lurrikarari buruzko informazioa AEBetako Geologia zerbitzuaren webgunea.
* Datuak: Q3621706
# 2010eko Wimbledon txapelketako Mahut-Isner partida

2010eko Wimbledongo txapelketan, ekainaren 22a eta 24a artean, John Isner estatubatuar tenislariak eta Nicolas Mahut frantziar tenislariak elkarren artean tenisaren historiako partidarik luzeena jokatu zuten, bai denboraz (11 ordu eta 5 minutu) zein jokatutako joko kopuruaz ere (183). Azkenik, Isner 6–4, 3–6, 6–7(7), 7–6(3), 70–68 markagailuaz nagusitu zen.
Bi jokalariek jokatutako partida honetan teniseko errekor ugari hautsi zituzten.

## Partidaren xehetasunak

Partida All England Lawn Tennis and Croquet Club kirol-elkarteko 18. pistan jokatu zen. Bosgarren setak 8 ordu eta 11 minutu iraun ditu, garai guztietako luzeena izan delarik. Izatez, set hau ordura arte jokatutako partida luzeena baino luzeagoa izan da.
Partida 2010eko ekainaren 22an hasi zen. Lau set igaro ondoren argi falta zela eta, hurrengo eguna arte atzeratu beharra izan zen. Behin Ekainaren 23an hasi eta gero, historia guztiko partidarik luzeena bilakatu zen. Egun horretan 14 linespeople delakoez osatutako bi talde eta 28 pilota-jasotzaileez osatutako lau talde partidan laguntzeko asmoz pistan atera eta sartuz jo eta ke ibili ziren.
Ekainaren 23ko 20:13etan partida bosgarren setean 59-59 markagailurekin zioan unean bigarrengo aldiz atzeratu zen. Partida hurrengo egunean berriz hasi zen, azkenean markagailua 70-68 gelditu zelarik.

## Partidaren estatistikak

    Wimbledongo webgune ofizialetik

## Erreferentziak

* ↑ Nekatu dira azkenenean. John Isnerrek eta Nicolas Mahutek tenisaren historiako partidarik luzeena jokatu dute 11 ordu eta bortz minutu hiru egunetan banatuta.. Berria egunkaria.
* ↑ Partida luze zihoan, hiru ordu inguru, eta iluntzen hasi zuenez, norgehiagoka hurrengo egunera arte gibeleratu zuten.. Berria egunkaria.
* ↑ Wimbledon Official Website Match Statistics

## Kanpo estekak

* 2010eko Wimbledon txapelketako Mahut-Isner partidari buruzko orrialdea eta datuak. Berria egunkaria
* Datuak: Q30801
* Multimedia: Isner–Mahut match at the 2010 Wimbledon Championships / Q30801
# 2010eko Turkiako Itzulia

2010eko Turkiako Itzulia :
| Datu orokorrak ||
| Lasterketa | 46. Turkiako Itzulia |
| Txapelketa | 2009–10 UCI Europe Tour 2.HC |
| Datak | apirilak 11 – 2010.eko apirilak 18 |
| Luzera | 1.256,8 km |
| Herrialdea | Turkia |
| Irteera-lekua | Istanbul |
| Helduera-lekua | Alanya |
| Emaitzak ||
| Txapelduna | Giovanni Visconti (ISD-Neri) |
| Txapeldunordea | Tejay van Garderen (HTC-Columbia) |
| Hirugarrena | David Moncoutié (Cofidis, le Crédit en Ligne) |
| Puntukako sailkapena | André Greipel (HTC-Columbia) |
| Eskalatzailerik onena | Rémi Pauriol (Cofidis, le Crédit en Ligne) |
| Sprinter onena | Christophe Kern (Cofidis, le Crédit en Ligne) |
| Talderik onena | ISD-Neri |
| ◀ 2009 | 2011▶ |
| Dokumentazioa ||
2010eko Turkiako Itzulia txirrindularitza itzuli honen 46. edizioa izan zen. 2010eko apirilak 11tik 18ra ospatu zen.
UCI Europe Tourren barnean egon zen, UCIk 2.HC mailan jarri zuelarik (UCI Zirkuitu Kontinentaletako mailarik gorena dena) maila bat gehiago igoz aurreko edizioarekiko.
Edizio honen garailea Giovanni Visconti italiarra izan zen, ISD-Neri taldekoa.

## Talde partehartzaileak

Edizio honetan 15 taldek parte hartu zuten, bakoitzak 6 eta 8 txirrindulari artean zituelarik, orotara 111 txirrindulariko pelotoi bat osatuz, horietatik proba 84k amaitu zutelarik. Talde partehartzaileak honako hauek izan ziren.

### UCI ProTour taldeak

* Footon-Servetto
* Lampre-Farnese Vini
* Liquigas-Doimo
* Team HTC-Columbia

### Talde Profesional-Kontinentalak

* Carmiooro-NGC
* CCC Polsat Polkowice
* Cofidis
* Colnago-CSF Inox
* De Rosa-Stac Plastic
* ISD-Neri
* Scott-Marcondes César-São José dos Campos
* Skil-Shimano
* Vorarlberg-Corratec
* Xacobeo Galicia

### Talde nazionalak

* Türkiye National Team

## Kanpo estekak

* Datuak: Q1570320
# 2010eko Ukrainako hauteskunde presidentzialak

2010eko Ukrainako hauteskunde presidentzialak urtarrilaren 17an (igandea) egin ziren lehen itzulian, eta otsailaren 7an (igandea) bigarren itzulia, Ukrainako lehendakaria hurrengo bost urteetarako hautatzeko. Eskualdeen Alderdiko Víktor Janukovitx hautagai errusiarzaleak irabazi zuen, Julia Tymoxenko, orduan Ukrainako lehen ministroa, hautagaia gaindituz. 1.1 milioi herritarrek "guztien aurka" bozkatu zuten, hau da, boto-emaileen %4,37k.
Hauteskundeen emaitzak ESLEko eta Europako Kontseiluko behatzaileek baliozkotu zituzten. Hala ere, Timoxenkok uko egin zion emaitzak onartzeari, eta apelazio bat aurkeztu zuen Ukrainako administrazio-gorte nagusiaren aurrean. Otsailaren 20an apelazioa kendu eta Janukovitxi boterea-hartzerako bidea erraztu zion, gorteko ekintzek "justiziarekin zerikusirik ez zutela" alegatuz. Aurreko lehendakariak, Víktor Justxenko, Janukovitx zoriondu zuen garaipenagatik.
Janukovitxek, berriz, otsailaren 25ean hartu zuen lehendakaritza, eta Timoxenkori uko egiteko eskatu zion, kabinetea eratu ahal izateko. Lehen ministroak ezetz esan ondoren, Ukrainako parlamentuak martxoaren 3an Timoxenkoren aurkako zentsura-botoa ematea lortu zuen. Hurrengo egunean, Timoxenkok uko egin zion; lehen ministro-ordea, Oleksandr Turtxinov, lehen ministro izendatu zuten, gobernu berri bat eratu arte.

## Erreferentziak

* 1 2 Bonet, Pilar.. Europa avala la victoria del opositor Yanukóvich en las presidenciales ucranianas. El País.
* 1 2 Turner, Rob.. Tymoshenko refuses to concede Ukrainian defeat. Deutsche Welle.
* 1 2 3 Timoshenko Drops Appeal, Cedes Victory to Yanukovych (Update2). Bloomberg 20 de febrero de 2010.
* ↑ Reuters.. Ukraine's Tymoshenko Presses Yanukovich In Parliament. The New York Times.
* ↑ Ukrainian Prime Minister Yulia Tymoshenko Resigns. RT News 6 de marzo de 2010.

## Kanpo estekak

* Datuak: Q674086
* Multimedia: Ukrainian presidential election, 2010 / Q674086
# 2010eko Udaberriko Klasikoa

LVI. Udaberriko Klasikoa 2010eko apirilaren 11n egin zuten, 171,6 km ibilbidea zuena. 1.1. maila zuen.
14 taldek eta 126 txirrindularik hartu zuten parte, horietatik 103 amaitu zirenak. Garailea Samuel Sánchez espainiarra izan zen. Mendiko sailkapena Jorge Azanzak eta taldeena Euskaltel-Euskadik irabazi zuten.

## Sailkapen orokorra

2009 << 2010eko Udaberriko Klasikoa >> 2011 :
| Zbk. | Txirrindularia | Taldea | Denbora |
| 1.a | Samuel Sánchez | Euskaltel-Euskadi | 4o 04' 19" |
| 2.a | Igor Antón | Euskaltel-Euskadi | + 5" |
| 3.a | Fränk Schleck | Saxo Bank | d.b. |
| 4.a | David Bernabéu | Barbot-Siper | d.b. |
| 5.a | Javier Moreno Bazán | Andalucía-CajaSur | d.b. |
| 6.a | Mauro Finetto | Liquigas-Doimo | d.b. |
| 7.a | Rigoberto Urán | Caisse d'Epargne | d.b. |
| 8.a | Sergei Txernetskii | 23 urte azpiko errusiar selekzioa | d.b. |
| 9.a | Egoi Martinez | Euskaltel-Euskadi | d.b. |
| 10.a | José Herrada | Caja Rural | d.b. |

## Kanpo estekak

* Datuak: Q3755467
# AgustaWestland

AgustaWestland italo-britainiar enpresa izan zen, helikopteroak ekoizten zituena. 2000. urtean Finmeccanica S.p.A.k eta GKN plc-ek Agusta eta Westland Helicopters bere filialen fusioa adostu zuten. 2016an Leonardo S.p.A.k (lehenengo Finmeccanica) enpresa berreskuratu zuen.

## Modeloak

* Egun ekoizpenean daudenak:
** AgustaWestland EH101
** VH-71 Kestrel
** AgustaWestland AW109
** AgustaWestland AW119
** AgustaWestland AW139 (lehen AB139 deitua, Bellekin batera diseinatua)
** AgustaWestland AW149
** AgustaWestland AW159
** AgustaWestland AW169
** AgustaWestland AW189
* Antzinakoak:
** A101G
** A106
** A109
** A119 Koala
** A129 Mangusta
** Super Lynx 300

## Erreferentziak

* ↑ (Ingelesez) www.leonardocompany.com. Press release detail - Leonardo Company. .

## Kanpo estekak

* Datuak: Q398878
* Multimedia: AgustaWestland / Q398878
# Agustin Arrieta

Agustin Arrieta hauetako bat izan daiteke:
* José Agustín Arrieta, mexikar margolaria.
* Joxe Austin Arrieta, euskal politikari eta idazlea.
* Agustin Arrieta Urtizberea, euskal filosofoa.
* Agustin Arrieta "Ibergun", bertsolaria.
# Agurtzane eta Jon Elustondo

Agurtzane eta Jon Elustondo euskal trikitilari bikotea da, Legazpin sorturikoa.

## Diskografia

* Elustondo (2015, Elkar)
* Bizirik dauden eskuak (2019, Elkar)

## Erreferentziak

* ↑ «Elustondo» www.badok.eus (Noiz kontsultatua: 2019-10-26).
* ↑ «Bizirik dauden eskuak» www.badok.eus (Noiz kontsultatua: 2019-10-26).

## Kanpo estekak

* Zuzeneko aktuazkioa Youtuben.
* Datuak: Q85966640
# Agustin Arrazola

Agustin Arrazola Aranzadi (Donostia, 1958) euskal aktorea da. Goenkalen Abelen papera egiten du.

## Biografia

Eusko Jaurlaritzaren Arte Dramatiko Eskolan, “Antzerti”n diplomatu zen. “Bederen I” (1984) eta “Duodeno Teatro” (1988) konpainien sortzailea da. Zineman, telebistan eta antzerkian lan egiten du.

## Filmografia

* Alsasua 1936 (1994)
* Maite (1994)
* Santa Cruz, el cura guerrillero (1991)
* Karlistadaren kronika 1872-1876 (2007)
* A los cuatro vientos (1987)
* Bai Horixe
* Bertan Zoro

## Erreferentziak

* ↑ Euskadiko Filmategia. Arrazola , Agustín. .
* Datuak: Q21935494
# AgustaWestland AW139

AgustaWestland AW139 tamaina erdiko helikoptero zibil utilitarioa da, Leonardo S.p.A. italo-britainiar enpresak garatua. Jatorrizko diseinua eta garapena Agusta eta Bell Helicoptersek elkarrekin egin zuten, hasiera batean Agusta-Bell AB139 bezala merkaturatua izan zelarik. Bellek proiektua utzi zuenean, helikopteroak AW139 izena hartu zuen.

## Kanpo estekak

* Datuak: Q398900
* Multimedia: AgustaWestland AW139 / Q398900
# Agustin Armendaritz

Agustin Armendaritz Murillo, Adrián Otatzu (Viana, 1786ko apirilaren 1a - Madril, 1875eko abenduaren 20a) nafar politikaria izan zen, Alderdi Progresistaren kidea.
1840an gobernazio ministro izendatu zuten Evaristo Pérez de Castro presidentearen gobernuan. Urte berean, Nafarroa ordezkatu zuen Espainiako Kongresuan. 1853an Armendarizko markes izendatu zuten.
# Agurtzane Villate

Agurtzane Villate Ruiz de Gordejuela (Gasteiz, 1969) arabar ilustratzailea da. Leioako Arte Ederretako fakultatean ikasi eta gero, liburuak, koadroak eta ipuinak diseinatu, margotu eta ilustratu ditu.
# Agustin Alkhat

Aguxtin Alkhat (Heleta, Nafarroa Beherea, 1982) baxenafartar folk eta pop-rock musikaria da.

## Diskografia

* Ihes egin (UsoPop Diskak, 2013)
* Elkar Estudioa Sesioak (Elkar, 2014)
* Haizeen meneko (Elkar, 2015)

## Erreferentziak

* Datuak: Q61117315
# 1906ko Tartekatutako Jokoak

1906ko Tartekatutako Jokoak Atenasen ospatutako kirol-anitz lehiaketa izan zen, 1906ko apirilaren 22tik maiatzaren 2ra arte. Orduan Olinpiar Jokotzat hartu bazuten ere, egun ez dira Nazioarteko Olinpiar Batzordeak onartuak. Lehendabiziko tartekatutako Joko hauek ez ziren berriro ospatuak izan.

## Kirolak

Olinpiar Joko hauetan zazpi kiroletan lehiatu zuten:
* Atletismoa
* Arraunketa
* Txirrindularitza
* Jauziak
* Eskrima
* Futbola
* Gimnasia
* Tiro
* Igeriketa
* Sokatira
* Tenisa
* Halterofilia
* Borroka

## Kanpo estekak

* Datuak: Q8105
* Multimedia: 1906 Summer Olympics / Q8105
# 1907ko Home Nations Txapelketa

1907ko Home Nations Txapelketa Errugbi txapelketa honen hogeita bosgarren ekitaldia izan zen. 1907ko urtarrilaren 12an hasi eta martxoaren 16an bukatu zen. Eskozia izan zen txapelduna partida guztiak irabazita.

## Txapelketa
### Puntuazio sistema

Entseguak hiru puntu balio zituen eta gauzatzeak beste bi. Dropak lau puntu balio zituen eta zigor kolpeak hiru.
Txapelketako sailkapenari dagokionez irabazitako partidak bi puntu balio zituen, berdindutakoak bat eta galdutakoak zero.

### Historia

Eskoziak txapelketako azken partida Ingalaterrari irabazita Koroa hirukoitza eta Kalkuta Kopa eskuratu zituen. Aipatzekoa da era berean Galesek irabazi zituen partida bietan puntu asko lortu zituela, biak ala biak etxean jokaturikoak.
Bigarren aldiz jarraian Frantziak eta Ingalaterrak elkarren artean partida jokatu zuten, ordukoa Londresen, eta berriz ingelesek lortu zuten garaipena. Hiru urte beranduago, 1910eko ekitaldian, Frantzia txapelketan sartu zen.

## Sailkapena

1907ko Home Nations Txapelketa :
| | Taldea | Puntuak | Jokatuak | Irabaziak | Berdinduak | Galduak | Alde | Aurka | Diferentzia |
| 1 | Eskozia | 6 | 3 | 3 | 0 | 0 | 29 | 9 | +20 |
| 2 | Gales | 4 | 3 | 2 | 0 | 1 | 54 | 6 | +48 |
| 3 | Irlanda | 2 | 3 | 1 | 0 | 2 | 20 | 53 | -33 |
| 4 | Ingalaterra | 3 | 3 | 0 | 0 | 3 | 12 | 47 | -35 |

## Partidak

| Eguna | Etxekoa | Emaitza | Kanpokoa | Egoitza |
| 1907-1-12 | Gales | 22 - 0 | Ingalaterra | Swansea |
| 1907-2-2 | Eskozia | 6 - 3 | Gales | Edinburgo |
| 1907-2-9 | Irlanda | 17 - 9 | Ingalaterra | Dublin |
| 1907-2-23 | Eskozia | 15 - 3 | Irlanda | Edinburgo |
| 1907-3-9 | Gales | 29 - 0 | Irlanda | Cardiff |
| 1907-3-16 | Ingalaterra | 3 - 8 | Eskozia | Londres |
| Txapelketaz kanpo |
| 1907-1-5 | Ingalaterra | 43 - 13 | Frantzia | Londres |

## Sariak

| Saria | Taldea |
| Home Nations Txapelketa | Eskozia |
| Koroa hirukoitza | Eskozia |
| Zurezko koilara | Ingalaterra |
| Kalkuta Kopa | Eskozia |

## Palmaresa

1907 arteko bakarkako garaipenak.
| # | Taldea | Garaipenak |
| 1 | Eskozia | 8* |
| 2 | Gales | 4 |
| 3 | Ingalaterra | 3 |
| 3 | Irlanda | 3 |
(*) 1889ko garaipena kontuan hartuta

## Erreferentziak

* ↑ Godwin, Terry. (1984). The International Rugby Championship 1883-1983. Willow ISBN 0-00-218060-X. PMC 59798796. (Noiz kontsultatua: 2023-02-23).

## Kanpo estekak

* Sei Nazioen Txapelketako webgune ofiziala
* Datuak: Q820121
# 1907 Rudneva

1907 Rudneva asteroide gerrikoan aurkitutako 1907. asteroidearen izena da. 1972ko irailak 11n aurkitu zuen Nikolai Txernikhek Nauchnyjetik. Bere behin-behineko izendapen zientifikoa 1972 RC2 zen. Bere izena Yevgenija Rudnevagatik jasotzen du.

## Kanpo estekak

* Datuak: Q145681
# 1906ko meatzarien greba Bizkaian

1906ko meatzarien greba Bizkaian egin zen greba biolento bat izan zen. Sozialistek deitutako mugimendua izan zen, lanaldiaren murrizketa eta aparteko orduen ordainketa eskatzeko. Langileen porrotarekin amaitu zen. Nolabait 1903ko grebaren arrakasta lortu nahi izan zuten baina emaitzak ez ziren onak izan.

## Gertakizunak

1906ko abuztuaren 22an istilu larriak izan ziren Bilbon. Esaterako, arratsaldean, manifestari talde handi batek zezenplazara joan zen zezenak askatzeko asmoz; helburua hirian izua zabaltzea zen.
Agintariek setio egoera ezarri zuten. Greban lau hildako izan ziren Setaresen (Kantabrian) eta bi zauritu larri Ortuellan. Durangon trenbidea dinamitatu zuten.
Greba komisioan Pedro Vega, José Pérez (1903ko greban protagonista izan zena) eta Andrés Fustel zeuden. Batzorde horrek Itsas Ministroarekin eta Zappino eta López Domínguez jeneralekin negoziatzen saiatu ziren.
Grebaren planteamendua desegokia zela eta lortzen ari ziren emaitzak eskasak zirela iritzita, deitzaileek lanera itzultzeko gomendioa eman zutenean amaitu zen protesta.

## Erreferentziak

* ↑ https://www.eusko-ikaskuntza.eus/es/fondo-documental/fondo-multimedia/mu-4768/
* ↑ https://www.argia.eus/efemerideen-kanala/istilu-larriak-izan-ziren-bilbon-meatzarien-greban

## Kanpo estekak

* Datuak: Q129566424
# 1907ko Frantziako Tourra

1907ko Frantziako Tourra :
| Datu orokorrak ||
| Lasterketa | 5. Frantziako Tourra |
| Etapak | 14 |
| Datak | uztailak 8 – 1907.eko abuztuak 4 |
| Luzera | 4.488 km |
| Herrialdea | Frantzia Suitza Alemania |
| Irteera-lekua | Paris |
| Helduera-lekua | Paris |
| Parte-hartzaileak | 93 |
| Amaitu dutenak | 33 |
| Bataz besteko abiadura | 28,47 km/o |
| Emaitzak ||
| Txapelduna | Lucien Petit-Breton |
| Txapeldunordea | Gustave Garrigou |
| Hirugarrena | Émile Georget |
| ◀1906 | 1908▶ |
| | Dokumentazioa |
1907ko Frantziako Tourra Itzuli Handi honen 5. edizioa izan zen. 1907ko uztailak 8 eta abuztuak 4 artean ospatu zen, 14 etapatan banatutako 4488 kilometroko ibilbidea eginez, garailea izan zen Lucien Petit-Bretonek, batez beste, 28,470 kilometro orduko abiaduran bete zituenak. Uztailak 26an, ordura arte liderra izan zen Émile Georget bizikletaz aldatzeagatik zigortua izan zen, lidertza Lucien Petit-Bretonentzat izan zelarik. Tourra Parisko Parc des Princesen amaitu zen. Gainera, edizio honetan lehen aldiz igaro zen itzulia Frantziakoa ez zen herri batetik: Metzetik, une horretan Alemaniar Inperioaren eskuetan zegoena.

## Sailkapen orokorra

Iturria : ProCyclingStats :

## Kanpo estekak

* Datuak: Q249109
* Multimedia: Tour de France 1907 / Q249109
# 1907ko Paris-Roubaix

1907ko Paris-Roubaix :
| Datu orokorrak ||
| Lasterketa | 12. Paris-Roubaix |
| Data | 1907.eko martxoak 31 |
| Luzera | 270 km |
| Herrialdea | Frantzia |
| Irteera-lekua | Chatou |
| Helduera-lekua | Roubaix |
| Emaitzak ||
| Txapelduna | Georges Passerieu |
| Txapeldunordea | Cyrille Van Hauwaert |
| Hirugarrena | Louis Trousselier (Alcyon-Dunlop) |
| ◀1906 | 1908▶ |
| | Dokumentazioa |
1907ko Paris-Roubaix txirrindularitzako lasterketa klasiko honen 12. edizioa izan zen. Urte hartako martxoaren 31n egin zuten Chatou eta Roubaix artean, 270 kilometroko ibilbidearekin. 56 txirrindulari atera ziren eta irabazlea Georges Passerieu frantziarra izan zen.

## Sailkapen orokorra

Azken emaitza (1-10) :
| Sailk. | Txirrindularia | Taldea | Denbora |
| 1 | Georges Passerieu | Peugeot | 8 o 45 min |
| 2 | Cyrille van Hauwaert | La Française | 8 o 46 min |
| 3 | Louis Trousselier | Alcyon | 8 o 48 min |
| 4 | Gustave Garrigou | Peugeot | 8 o 49 min 30 s |
| 5 | Auguste Ringeval | - | 8 o 50 min |
| 6 | Emile Georget | Peugeot | 9 o |
| 7 | Léon Georget | Peugeot | 9 o 6 min |
| 8 | Henri Cornet | Griffon | 9 o 13 min |
| 9 | Francois Faber | Labor-Dunlop | 9 o 24 min |
| 10 | Pierre Privat | - | 9 o 25 min |

## Erreferentziak

* ↑ cyclebase.nl

## Kanpo estekak

* Datuak: Q2750492
* Multimedia: 1907 Paris-Roubaix / Q2750492
# 1907ko Montenegroko Parlamentuko hauteskundeak

1907ko urriaren 31n hauteskunde parlamentarioak egin ziren Montenegron.

## Aurrekariak

Alderdi Popularrak (Klubeko kideak) boikota egin zien hauteskundeei, izan ere, kikildu egin ziren eta Nikolas printzearen etsaitzat jo zituzten. Nikšić herriko egunkariaren bulegoak bi alditan suntsituak izan ziren, eta, bitartean, Alderdi Popularreko kideen biltoki ezaguna zen kafetegi bat ere erasotu zen. Errege gortean eta armadan, Benetako Alderdi Popularra (Eskuindarrak) erregezale sortu berria zegoen.

## Emaitzak

| Andrija Radović, Lehen ministro ohia | Lazar Tomanović, Lehen ministro hautatua |
Montenegroko Batzar Nazionala (Parlamentua) 1907ko azaroaren 21ean bildu zen lehen aldiz. Hauteskundeen ondoren, Alderdi Popularreko (NS) 150 kide boikoteei atxilotu zituzten ustezko traizioagatik.

## Kanpo estekak

* Datuak: Q16965793
# Albaredo d'Adige

Albaredo d'Adige Italiako udalerri bat da. Veronako probintzian kokatuta dago, Veneto eskualdean. 5.246 biztanle ditu, 28 kilometro koadroko azaleran banatuta.

## Mugakideak

Albaredo d'Adigek honako udalerri hauekin egiten du muga:
Bonavigo Ronco all'Adige Veronella Belfiore Roverchiara

## Kanpo estekak

* Datuak: Q46230
* Multimedia: Albaredo d'Adige / Q46230
# Albaredo per San Marco

Albaredo per San Marco Italiako udalerri bat da. Sondrioko probintzian kokatuta dago, Lombardia eskualdean. 296 biztanle ditu, 18,96 kilometro koadroko azaleran banatuta.

## Mugakideak

Albaredo per San Marcok honako udalerri hauekin egiten du muga:
Averara Bema Mezzoldo Morbegno Talamona Tartano

## Kanpo estekak

* Datuak: Q40961
* Multimedia: Albaredo per San Marco / Q40961
# Albany konderria

Albany konderria honako konderrietako bat izan daiteke:
* Albany konderria (New York)
* Albany konderria (Wyoming)
# Albany konderria (Wyoming)

Albany konderria (ingelesez: Albany County) Wyomingko konderri bat da, Ameriketako Estatu Batuetan. Hiriburua Laramie da. 2010eko zentsuaren arabera 36.299 biztanle zituen, Albany kilometro koadroko azaleran.

## Geografia

Albany konderriak 11.159,71 kilometro koadro ditu. Horietatik 90,52 ura dira. Beste 11.069,19 lurra dira. Biztanleria dentsitatea 3,25 da.

## Demografia

2010eko zentsoan bizi ziren 36.299 pertsonetatik 33.998 txuriak edo hispanoak dira. Horietatik hispano edo latino kategorian 3.202 dira. 390 beltzak edo afroamerikarrak. 198 amerikar natiboak ziren eta 17 Hawaii edo Pazifikoko irletako natiboak. 1.005 asiarrak ziren. Bestelako arraza bat kategorian 48 biztanle daude. Bukatzeko euren burua arraza bat baino gehiagotan 643 pertsonek kokatzen zuten.

### Biztanleria piramidea
## Kanpo estekak

* Datuak: Q109442
* Multimedia: Albany County, Wyoming / Q109442
# Albaramendu

Albaramendua edo sedizioa, estatu baten aginteak ezarritako ordenaren aurka burututako matxinada jarduera da. Sedizioaren barnean jardura ezberdin ugari egon daitezke, nagusiena legea ala poliziaren aurkako bortizkeria erabiltzea.
Jarduera subertsiboa denez, estatu edo herrialde bakoitzaren lege kodearen arabera delitutzat jo eta zigortua ere izan liteke.
Albaramenduaren eta traizioaren arteko ezberdintasuna da lehenbizikoa bake publikoaren aurkako jarduera egitea dela, eta bigarrena, aldiz, gobernuaren aurka altxamendua, estatu kolpea ala gerra aldarrikatzea, estatu edo herrialde horretako etsaiei babesa edo laguntza emanez.

## Kanpo estekak

* Datuak: Q544394
* Multimedia: Sedition / Q544394